ישראל בידור

ישראל בידור היא חברה המפרסמת תכנים בנושאי בידור ורכילות ברשתות החברתיות. בבעלות החברה, העמודים ישראל בידור, PUSH, ישראל בידור גיימינג, ישראל בישול וישראל ביזנס. לחברה ישנם ערוצי אינסטגרם, טיקטוק ויוטיוב בעלי מאות אלפי עוקבים.

== היסטוריה ==
עמוד האינסטגרם של "ישראל בידור" נוצר ב-15 באוגוסט 2013.

בשנת 2019 הקים דוד סער את חברת "ישראל בידור", ובינואר אותה שנה הושק אתר החברה. עם השקת האתר הוקם ערוץ היוטיוב של החברה, שבו שודרה מהדורה דו שבועית עד ינואר 2020.

בדצמבר 2021, הוסיפה החברה את עמוד "דיווחים בזמן אמת" לקבוצת המדיה שלה ומיתגה אותו מחדש תחת השם "Push".

בריאיון לעיתון "הארץ", המייסד דוד סער ציין שהמודל העסקי של העמוד בנוי על תוכן שיווקי<ref name=":0"></ref>.

במאי 2024 הפיקה החברה את האלבום "ישראל בידור – שרים למדינה", לרגל יום העצמאות ה-76.

== טקס נבחרי השנה ==
החל מדצמבר 2019 מקיימת ישראל בידור בכל שנה את "טקס נבחרי ישראל", אשר בוחר את "נבחרי השנה" בתחומי הבידור והתרבות במגוון קטגוריות כגון "יוטיובר השנה", "זמר השנה" ו"פוליטיקאי השנה". העוקבים נדרשים לבחור את המועמד המועדף עליהם בכל קטגוריה ובסופו נדרשים למלא מספר פרטים אישיים כגון שם מלא, מספר טלפון, כתובת אימייל, מגדר, עיר מגורים, שנת לידה ומצב משפחתי. העובדה שמאגר המידע המצטבר שייך לחברת המידע "ברנד ניו קומרס"<ref></ref><ref></ref> אשר איננה חושפת את סוג השימוש במידע שצברה גרר ביקורת תקשורתית<ref></ref><ref></ref> והיו שקראו לצעירים שלא לשתף פעולה בדבר<ref></ref>.

== ביקורת ==
בנוסף לביקורת אשר הושמעה לגבי מאגר המידע שנאסף בתהליך ההצבעה לנבחרי השנה, הושמעה ביקורת נרחבת במספר כלי תקשורת על הנטייה של עמודי הקבוצה לטובת מחנה הימין הפוליטי בישראל<ref></ref>.

במהלך כהונתה של ממשלת בנט-לפיד, נטען כי העמוד מסקר באופן מוטה את פעילות הממשלה ואף מתעלם ממנה, ובמקביל מרבה להעלות תכנים חיוביים הקשורים לראש האופוזיציה בנימין נתניהו ומשפחתו<ref></ref>. במבצע שומר החומות ובמלחמת חרבות ברזל, הושמעה ביקורת כלפי העמוד בעקבות פרסומים לאומניים<ref></ref>, בין השאר נגד דעות המזוהות עם השמאל הפוליטי בישראל.

העמוד נוהג לבקר מפורסמים המשמיעים ביקורת נגד ישראל, לרוב בתוספת קריאה לפעולה<ref></ref>. בין המקרים הבולטים: השחקנית מיה לנדסמן<ref></ref>, השחקנית נטלי פורטמן<ref></ref> והזמרת הבריטית דואה ליפה<ref></ref>. בתגובה לטענות, מייסד העמוד דוד סעד הצהיר כי: <ref name=":0" />.

בסוף שנת 2022 נשמעו ביקורות רבות על ידי מאמני כושר על כך שהעמוד מפיץ מחקרים מזויפים, ביניהם- מחקר הטוען כי 10 דקות צחוק שורפות 50 קלוריות. לאחר פרסומו, בוקר על ידי צמד מאמני הכושר ומשתתפי העבר בתוכנית נינג'ה ישראל, אורן ותומר לוי שחשפו כי מדובר בעיוות של מחקר הטוען כי 10–15 דקות צחוק מסוגלות להעלות את ההוצאה הקלורית ב-2 עד 10 קלוריות<ref></ref>. ביקורת נוספת הושמעה בהארץ על כך שהעמוד פועל בעקיפין להלבנת מעשיו לכאורה של הזמר אייל גולן בפרשת משחקי חברה<ref></ref><ref></ref>.

לעיתים, מפרסם העמוד חדשות קולנוע הנחשבות לפייק ניוז, ביניהן, כתבה אודות הזמר הישראלי שחר סאול, אשר השתתף בהשקת הסרט "הפנתר השחור: ואקאנדה לנצח" מבית אולפני מארוול. לאחר פרסום ידיעה זו, עמודי מעריצים ישראליים של מארוול טענו כי הכתבה שקרית, כיוון שסאול לא הוזמן כלל להשקה. מספר שעות לאחר פרסום הכתבה, בוקר העמוד על ידי Marvel4U, אתר חדשות מארוול ישראלי שטען כי זו לא הפעם הראשונה שישראל בידור פרסמו חדשות כזב בנושא סרטים או סדרות הקשורים לאולפני מארוול.

בעקבות מלחמת חרבות ברזל, החל העמוד לפרסם חדשות כזב בנושא המלחמה, ביניהן - כתבה שקרית הטוענת כי השחקנית מאיסה עבד אלהאדי שוחררה ממעצרה (אליו נכנסה בעקבות תמיכה בארגון הטרור חמאס ומתקפת הפתע על ישראל) על ידי ערפאת טאהא, שופט בית המשפט המחוזי בנצרת. בפועל, אלהאדי הועברה מבית המעצר בו שהתה, למעצר בית. לאחר פרסום ידיעה זו, בוקר העמוד על ידי יוצר התוכן דני בולר, שביקש מהעמוד להפסיק ללבות שנאה בקרב עוקביו<ref></ref>. כמה דקות לאחר מכן נמחקה הכתבה.

== דיסקוגרפיה ==
=== אלבומי אולפן ===
* שרים למדינה (2024)

=== סינגלים ===
* "תנו לגדול בשקט" - נועה קירל, עמיר בניון, נסרין קדרי ונוספים (2020)
* "יש בי אהבה" - בנימין נתניהו ועדן בן זקן (2020)
* "שושנים עצובות" - עדן חסון ויסמין מועלם (2021)
* "תפילה" - זהבה בן ונוספים (2021)
* "מילה טובה" - רמי קליינשטיין ועדן בן זקן (2023)
* "שירו של שפשף" - אליאב זוהר וליהי טולדנו (2024)
* "עם בליוובל" - עדן בן זקן והתקווה 6 (2024)
* "חתולים שחורים" - איל גולן וסטטיק (2024)
* "היא בדיוק כמוני" - נועה קירל ושירי מימון (2024)
* "ביחד ננצח" - ליאור נרקיס ואברהם טל (2024)
* "אלבבאלה" - אנה זק וכפיר צפריר (2024)
* "אין לאן לברוח" - איתי לוי ואגם בוחבוט (2024)
* "אין כמו בבית" - שרית חדד ואושר כהן (2024)
* "איזה דבר" - שרק ואלקנה מרציאנו (2024)

== קישורים חיצוניים ==

* 
* 
* 

== ביאורים ==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתרי אינטרנט ישראליים
קטגוריה:תוכניות חדשות בידור ישראליות
קטגוריה:ישראל: חברות פרטיות